Diari Oficial de la Generalitat Valenciana


Sumari del DOGV 3378, del 23-11-1998 (1998/9444)

RESOLUCIÓ de 26 d'octubre de 1998, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació de l'Acord Marc de col·laboració entre la Generalitat Valenciana i l'Ens Públic Radiotelevisió Espanyola en matèria de televisió.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3378

Data del DOGV
:   23-11-1998

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   1998/9444


Data del document
:   26-10-1998

Organisme emissor
:   Conselleria de Presidència

Tipus de document
:   Resolució

RESOLUCIÓ de 26 d'octubre de 1998, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació de l'Acord Marc de col·laboració entre la Generalitat Valenciana i l'Ens Públic Radiotelevisió Espanyola en matèria de televisió. [1998/X9444]
  
Subscrit, després de la tramitació prèvia reglamentària, entre la Generalitat Valenciana i l'Ens Públic Radiotelevisió Espanyola, el dia 28 d'abril de 1998, un Acord Marc de col·laboració en matèria de televisió, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat Acord, que ha quedat inscrit en el Registre de Convenis amb el número 0772/98, i que figura com a annex d'aquesta resolució.
  
València, 26 d'octubre de 1998.- La subsecretària del Secretariat del Govern i Relacions amb les Corts: Catalina Escuín Palop.
  
Acord marc de col·laboració entre la Generalitat Valenciana i l'ens públic Radiotelevisió Espanyola en matèria de televisió
  
A València, el 28 d'abril de 1998
  
Reunits:
  
D'una banda, el Molt Honorable Sr. D. Eduardo Zaplana Hernández-Soro, president de la Generalitat Valenciana.
  
D'una altra, l'Excm. Sr. D. Fernando López-Amor García, director general de l'ens públic Radiotelevisió Espanyola (RTVE).
  
Exposen
  
La Generalitat Valenciana i RTVE comparteixen la idea i l'objectiu d'oferir un servei públic de televisió a la societat en l'àmbit territorial de la Comunitat Valenciana i coincideixen en la conveniència d'estrènyer la col·laboració amb el fi d'oferir una informació objectiva, imparcial i plural de la realitat política, social i econòmica més pròxima al conjunt dels ciutadans de la Comunitat Valenciana, promocionar i difondre els valors de la cultura regional, contribuir al desenvolupament de la Comunitat amb el manteniment i la creació d'infraestructures de comunicació i incentivar en aquest camp el desenvolupament de la indústria de la regió.
  
Per tal d'assolir aquests objectius, la Generalitat Valenciana reconeix la important contribució que fa i pot fer RTVE i la seua Societat TVE, SA.
  
Per la seua banda RTVE i la seua Societat TVE, SA, consideren imprescindible la col·laboració de la Generalitat Valenciana per al compliment d'aquests fins.
  
En conseqüència,
  
Acorden
  
Primer
  
Iniciar, amb la firma del present Acord Marc, una mútua col·laboració en la prestació dels serveis que RTVE i la seua Societat TVE, SA, desenvolupen a la Comunitat Valenciana.
  
Segon
  
La Generalitat Valenciana i RTVE habilitaran les fórmules necessàries per a mantindre i millorar i, si s'escau, ampliar, la programació regional que s'emet en les cadenes de televisió de què és titular RTVE.
  
La Generalitat Valenciana assumirà totes les despeses materials que calguen per a assegurar que la programació territorial de TVE cobrisca la totalitat del territori de la Comunitat.
  
Tercer
  
La Generalitat Valenciana finançarà el Centre Territorial de TVE amb la quantia econòmica que es concrete en el corresponent conveni específic que a l'efecte se subscriga.
  
Igualment, la Generalitat Valenciana assumeix en la seua totalitat el finançament del Consell Assessor que es refereix l'article 14.2 de la Llei 4/1980.
  
Les obligacions establides en el present apartat i en l'anterior queden condicionades a l'existència de crèdit adequat i suficient en els corresponents pressupostos econòmics de la Generalitat Valenciana.
  
Quart
  
Els signataris negociaran i subscriuran els corresponents convenis específics que es consideren necessaris, en els quals es determinaran en tot cas el seu objecte, compromisos d'ambdues parts i termini de vigència.
  
Cinqué
  
Correspon a les persones que paritàriament designen el president de la Generalitat Valenciana i el director general de RTVE el seguiment, supervisió i interpretació del present Acord Marc.
  
Tot i això i segons el contingut dels convenis específics que se subscriguen, es podrà estipular la creació de comissions de seguiment ad hoc, amb les funcions i competències que s'hi establisquen.
  
Sisé
  
El present Acord Marc, que produirà efectes des de la data de la seua firma, es pacta amb una vigència de cinc anys, prorrogable per iguals terminis mitjançant acord exprés abans del seu venciment, sense perjudici de la continuació i finalització de les actuacions a què es referisquen els convenis específics que contempla la clàusula quarta.
  
I perquè tinga els efectes pertinents, firmen el present Acord en duplicat exemplar al lloc i dia assenyalats ut supra.
  
Per la Generalitat Valenciana,
  
EDUARDO ZAPLANA HERNÁNDEZ-SORO
  
Per RTVE,
  
FERNANDO LÓPEZ-AMOR GARCÍA